კიდევ ერთი ქალი, რომელმაც ტრაპიზონის სამეფო ტახტზე გამოთქვა პრეტენზია, უფრო უკეთესი წოდებით ვიდრე ირინა, იმპერატორი ალექსი II-ის უფროსი ქალიშვილი ანა კომნენოსი იყო, რომელიც იქამდე საზოგადოებისგან გარიყული ცხოვრობდა. ოპოზიციამ შეძლო დაერწმუნებინა ის რომ თავი დაეღწია სამონასტრო სამოსს და გაქცეულიყო ლაზიაში, სადაც ის იმპერატორად აკურთხეს. ახალმა დედოფალმა კონტროლი დაიკავა მთელი ლაზიის რეგიონზე. ყოველი ლაზი და ჭანი ხალხისთვის ის ტრაპიზონის საიმპერიო ტახტზე ერთადერთი კანონიერ მემკვიდრე იყო. 1341 წლის 17 ივლისს, ლაზი მეომრებისა და საქართველოს მონარქის გიორგი V-ის (1314-1346) მეშვეობით, დედოფალმა ანამ ტრიუმფით აიღო ტრაპიზონი. ერთი მხრივ ამირჭანტარების და მეორე მხრივ ლაზთა და ჭანთა მიერ და ასევე ტრაპიზონის იმპერიის პროვინციელ მოსახლეთა სურვილით ის დედაქალაქში იმპერატორად აკურთხეს. ამირჭანტარების მიერ ძალაუფლების გამყარებამ, სხილარები და სხვა მისი მოწინააღმდეგე ოჯახები ძლიერ შეაშფოთა და ისინი უკვე ახალი იმპერატორის დამხობისთვის ემზადებოდნენ.